CELEX: 62009TN0400
Language: da
Date: 2009-10-06 00:00:00
Title: Sag T-400/09: Sag anlagt den 6. oktober 2009 — ECKA Granulate og non ferrum Metallpulver mod Kommissionen

5.12.2009   
            
            
               DA
            
            
               Den Europæiske Unions Tidende
            
            
               C 297/29
            
         Sag anlagt den 6. oktober 2009 — ECKA Granulate og non ferrum Metallpulver mod Kommissionen
   (Sag T-400/09)
   2009/C 297/43
   Processprog: tysk
   
      Parter
   
   
      Sagsøgere: ECKA Granulate GmbH & Co. KG (Fürth, Tyskland) og non ferrum Metallpulver GmbH & Co. KG (St. Georgen bei Salzburg, Østrig) (ved Rechtsanwälte H. Janssen og M. Franz)
   
      Sagsøgt: Kommissionen for De Europæiske Fællesskaber
   
      Sagsøgernes påstande
   
   
               —
            
            
               Den anfægtede beslutning annulleres for så vidt som den berører sagsøgerne.
            
         
               —
            
            
               Subsidiært nedsættes den bøde, som sagsøgerne pålægges i den anfægtede beslutning, i passende omfang.
            
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgerne har anfægtet Kommissionens beslutning K(2009) 5791 endelig af 22. juli 2009 i sag COMP/39.396 — Magnesium-baseret calciumcarbid og reagenser til stål- og gasindustrien. Sagsøgerne blev i den anfægtede beslutning sammen med andre virksomheder pålagt en bøde for en tilsidesættelse af artikel 81 EF og EØS-aftalens artikel 53. Ifølge Kommissionen deltog sagsøgerne i en samlet og vedvarende overtrædelse i sektoren for calciumcarbid og magnesium i EØS med undtagelse af Spanien, Portugal, Irland og Det Forenede Kongerige, der bestod i markedsopdeling, kvoteaftaler, kundeopdeling, prisfastsættelse og udveksling af fortrolige forretningsoplysninger om priser, kunder og salgsvolumen.
   Sagsøgerne har gjort følgende anbringender gældende til støtte for søgsmålet:
   
               —
            
            
               artikel 23 i forordning (EF) nr. 1/2003 (1) strider mod legalitetsprincippet, eftersom Kommissionen har en nærmest ubegrænset skønsbeføjelse ved fastsættelsen af bøder
            
         
               —
            
            
               fastsættelsen af bøden er retsstridig, eftersom retningslinjerne for bødeberegning (2) indrømmer Kommissionen en nærmest ubegrænset skønsbeføjelse ved fastsættelsen af størrelsen på bøder
            
         
               —
            
            
               bøden er uforholdsmæssig, eftersom Kommissionen ikke har taget sagsøgernes effektive samarbejde i betragtning
            
         
               —
            
            
               bøden er uforholdsmæssig, eftersom Kommissionen ikke har anset det for en formildende omstændighed, at sagsøgerne havde indledt »Compliance-foranstaltninger«, og at der også af personlige årsager ikke forligger nogen gentagelsesfare
            
         
               —
            
            
               bøden er uforholdsmæssig, eftersom Kommissionen ikke har anset det for en formildende omstændighed, at sagsøgerne ikke har skabt knaphed på magnesium
            
         
               —
            
            
               bøden er uforholdsmæssig, eftersom der ikke er taget hensyn til sagsøgernes manglende betalingsevne.
            
         
      (1)  Rådets forordning (EF) nr. 1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).
   
      (2)  Retningslinjer for beregning af bøder efter artikel 23, stk. 2, litra a) i forordning nr. 1/2003 (EUT C 210 af 1.9.2006, s. 2).